רשימת אהבה

רשימת אהבה (באנגלית: Love Inventory) הוא סרט תיעודי ישראלי משנת 2000 שנכתב ובוים על ידי דוד פישר והופק על ידי דוד פישר ויהלי גת. בסרט חמישה אחים בני הדור השני לניצולי השואה שיוצאים למצוא אחות אבודה ולבסוף מוצאים את עצמם. זהו הסרט הראשון בטרילוגיה המשפחתית של דוד פישר
, שבעקבותיו יצר את הסרטים
מוסטאר הלוך ושוב (2011) ושישה מיליון ואחד (2011).

== עלילה ==
מימין לשמאל: רונאל פישר ודוד פישר
לאחר פטירת הוריו, חושש הבמאי דוד פישר שהמשפחה המלוכדת שלו החלה בתהליך של התרחקות היות ששלושת אחיו וגם אחותם מתמודדים כל אחד עם בעיותיו הוא: גירושין, גידול ילדים, לחץ של עבודה ובעיות רגשיות.
פישר ואחיו נוברים במסמכים של המשפחה ומגלים סוד שנקבר במשך זמן רב. במשך שנים אימם סיפרה שהרתה תאומים, ילד וילדה, ושהילדה נעלמה זמן קצר לאחר הלידה. האחים ידעו שהיה להם אח גדול שנפטר לאחר מספר חודשים, אבל לא ידעו כיצד להתייחס לסיפורים אודות התאומה שנעלמה. האם מתה בינקותה, ואם כן היכן נקברה? או שמא היא עודנה בחיים וחיה ללא כל ידיעה על זהותה. כיצד היא תיראה ומה קרה לה?
פישר מגייס את עזרת אחיו לפתרון התעלומה בתקווה למצוא מזור וללכד את המשפחה. במסע דרך בתי קברות, דרך מאבק בבירוקרטיה, דרך חקירה של רשומות מוות מתפוררות, מתחילים האחים לפענח את העבר ובה בעת להביט אל תוך חבלי הלידה של המדינה לפני יותר משישים שנים. על ידי רתימת האחים לחיפוש אחר האמת פישר חושף משפחה שנלחמת על עצם קיומה.

==הפקת הסרט==
הסרט צולם בווידאו בטא והועבר גם לפילם 35 מ"מ. הוא הופק בתמיכת הקרן החדשה לקולנוע וטלוויזיה והמועצה הישראלית לקולנוע עבור נגה תקשורת וערוץ 8 בכבלים. בהמשך שודר הסרט גם במסגרת שידורי yes דוקו. הסרט שודר על ידי ARTE באירופה ברצועת Grand Format וברשת הטלוויזיה הציבורית PBS בארצות הברית במסגרת הסדרה Independent Lens .

הסרט הופץ עצמאית לסינמטקים ובתי הקולנוע בישראל
. הוא הופץ על ידי [http://www.deutsche-kinemathek.de/en חברת Freunde der Deutschen Kinemathek] לארצות דוברות גרמנית ועל ידי [http://www.jewishfilm.org/Catalogue/films/loveinv.html המרכז הלאומי לסרטים יהודיים] בארצות הברית.

בשנת 1999 לפני שהסרט יצא לאקרנים וכחלק מתהליך ההפקה של הסרט, הודפס קלסתרון מדומיין של האחות האבודה בעיתון ידיעות אחרונות. הקלסתרון הורכב משילוב מאפיינים של חמשת האחים ופורסם בניסיון למשוך את תשומת הלב של האחות, במידה והיא חיה כמו שחשדו האחים פישר.

אנשי צוות נוספים: <BR>
איה מינסטר – עורכת תסריט<BR>
איתי אלוהב – סאונד<BR>
אלי טרגן - סאונד<BR>

המוזיקה לסרט וכן שיר הנושא [http://www.youtube.com/watch?v=SBDUI48ow2c " הבן של יוסף ומלי"] נכתבו ומבוצעים על ידי אמנון פישר.

==פסטיבלים ופרסים==
הבכורה העולמית של רשימת אהבה הייתה ב-17 ביולי בפסטיבל הקולנוע הבינלאומי בירושלים 2000 שבו זכה הסרט בפרס וולגין לסרט התיעודי הטוב ביותר.
למחרת ההקרנה כתב יהודה סתיו מבקר הקולנוע של ידיעות אחרונות: "הפתיחות המדהימה והאותנטיות של חמשת האחים מול המצלמה גרמה להרבה צופים לצחוק ולבכות בעת ובעונה אחת. רשימת אהבה רשם אתמול את אחד מרגעיו היפים והמרגשים של הפסטיבל.". אירית שמגר מבקרת הקולנוע של מעריב: "הבמאי דוד פישר הביא אתמול מתנה לפסטיבל הסרטים בירושלים. סרטו רשימת אהבה הוא סיפר מרגש ומקסים, אישי בלי להיות לוחץ, מביך או מציצני.". Emanuel Levi מבקר הקולנוע של ורייאטי: "רשימת אהבה הוא סרט דוקומנטארי מרתק, הן מבחינה תמטית והן מבחינה טכנית, שמציג את הגבולות בין הקולנוע הבדיוני והלא בדיוני כבלתי רלוונטיים. זוכה פרס וולגין לסרט התיעודי הטוב ביותר לשנת 2000, הסרט נבנה כמסע רגשי רב רבדים של ארבעה אחים ואחות אחת למצוא את הקבר של אחיהם, שמת בינקותו, ולחפש מידע אודות אחותו התאומה, שנעלמה זמן קצר אחרי לידתם בשנת 1951". לוי מסכם במילים: "מסוגנן ואיכותי מספיק כדי להתמודד עם סרטים דוקומנטארים בפסטיבלים גדולים מסביב לעולם, רשימת אהבה הוא פנינה שמסבה כבוד לקולנוע הישראלי".

בהמשך אותה שנה זכה הסרט בפרס אופיר לסרט התיעודי הטוב ביותר על ידי האקדמיה הישראלית לקולנוע לשנת 2000 ופרס דוקונוגה לסרט התיעודי הטוב ביותר. Michael Fox ב-New Jersey Jewish News העיר: "רשימת אהבה זכה בפרס האקדמיה הישראלית לסרט הדוקומנטארי הטוב ביותר אבל חבל שפישר לא רדף אחרי השערורייה המרומזת בסרט של אחותו האבודה מעבר למבוי הסתום שהוביל אליו החיפוש. כמו תינוקות רבים שנולדו לניצולי שואה, מסכנים וחלשים, גם האחות לבית פישר נלקחה מהוריה וגודלה על ידי אנשים "ראויים יותר". האם הייתה למדינה היהודית מדיניות רשמית? מי אישר ופיקח על היישום של המדיניות? כיצד שוכנע צוות בית החולים לקחת בכך חלק?"

הבכורה הבינלאומית של הסרט הייתה בפסטיבל הסרטים הבינלאומי בברלין בשנת 2001 (במסגרת הפורום). Margarete Wach נימקה בקטלוג הפסטיבל את הבחירה [https://www.berlinale.de/en/das_festival/festival-sektionen/forum/index.html]: "החיפוש הפרטי הופך לשורה שלמה של שאלות לחברה בנוגע ליכולת שלה לטפל בעבר... בלי היסטריה אבל עם חוש מפותח לשכול וגם להומור, בונה הסרט תולדות של משפחה שצריכה להמשיך, להתאמץ, לשרוד ולהישאר מלוכדת כמשפחה גם בעתיד". Hans-Jorg Rother כתב בעיתון הגרמני Frankfurter Allgemeine Zeitung: "הסרט הישראלי רשימת אהבה הוא אחד מהסרטים הטובים ביותר בקטגוריית הפורום של פסטיבל הקולנוע הבינלאומי בברלין.". לאחר הפסטיבל, הסרט הופץ להקרנות מסחריות בבתי קולנוע בארצות דוברות גרמנית על ידי [http://www.deutsche-kinemathek.de/en Freunde der Deutschen Kinemathek] ושודר ברשת הטלוויזיה ARTE בצרפת ובגרמניה. מבקר העיתון הצרפתי Le Monde סיכם: "הסרט טווה ברגישות את הסיפור האינטימי של ההיסטוריה המשפחתית, הנע בין הייחודי לבנאלי, ובסופו של דבר אל אוניברסלי.".
בשנת 2004 הסרט שודר בארצות הברית ברשת הטלוויזיה הציבורית PBS במסגרת הסדרה Independent Lens. Peter Keough כתב ב-Boston Phoenix: "צולמה בווידאו ונראית כסרט ביתי, יצירתו האוטוביוגרפית של במאי הקולנוע הישראלי דוד פישר הופכת לחקירת משמעותם של משפחה, אינדיבידואליות, מוות וזיכרון.".

עם יציאת הסרט להקרנות מסחריות בבתי הקולנוע בישראל כתב מבקר הקולנוע נחמן אינגבר בעכבר העיר: "סרט יומרני, מרגש לפרקים, מסקרן, עשוי באופן מרתק, ותורם להבנתנו את עצמנו, כולל נושא השואה הנמצא ברקע.".

הסרט הוזמן לכנס הטלוויזיה היוקרתי INPUT 2001 בקייפטאון, דרום אפריקה והוזמן לפסטיבלים בינלאומיים ברחבי העולם:

* פסטיבל הקולנוע הדוקומנטארי הבינלאומי בטייוואן 2000 – פרס הצטיינות.
* פסטיבל הסרטים הבינלאומי בהונג קונג 2001.
*
* פסטיבל הסרטים CineManila, פיליפינים.
* פסטיבל הקולנוע הבינלאומי בסינגפור 2001.
* פסטיבל WorldFest יוסטון, ארצות הברית 2001 - פרס הברונזה.
* פסטיבל הקולנוע הבינלאומי בסיאטל, ארצות הברית 2001.
* פסטיבל הסרטים בבוסטון, ארצות הברית 2001.
* פסטיבל הסרטים הדוקומנטארי בשיקגו, ארצות הברית 2001.
* פסטיבל הסרטים DOK.Fest מינכן, גרמניה 2001.
* פסטיבלים יהודיים בינלאומיים שונים, ביניהם: סן פרנסיסקו, ונקובר, מונטריאול, דנבר ועוד.

== לקריאה נוספת ==
* [http://www.pbs.org/independentlens/loveinventory אתר הסרט] באתר PBS
* [http://www.text.org.il/index.php?book=0713081 הספר "דוקומנטלי" בהוצאת עם-עובד 2007 כולל מאמר של נועה גרינברג על "רשימת אהבה"]
* [http://stage.co.il/Stories/199613 שיר של אפרת סקובלו באתר במה חדשה]

== קישורים חיצוניים ==

* [http://www.fisherfeatures.com/index.php?option=com_content&view=article&id=11%3Alove-inventory&catid=1%3A2010-06-11-07-01-16&Itemid=3&lang=en עמוד הסרט] באתר Fisher Features
* [http://www.itvs.org/films/love-inventory/photos-and-press-kit דף הסרט] באתר ITVS
* [http://www.nfct.org.il/index.php?option=com_mtree&task=viewlink&link_id=202&Itemid=2 דף הסרט] באתר הקרן החדשה לקולנוע וטלוויזיה
* [http://www.arte.tv/fr/documentaires-et-reportages/2153166,CmC=2153154.html דף הסרט] באתר ARTE
* [http://www.jewishfilm.org/Catalogue/films/loveinv.html דף הסרט] באתר National center for Jewish films
* [http://explore.bfi.org.uk/4ce2b84e1793b דף הסרט] באתר British Film Institute
* [http://www.youtube.com/watch?v=06C9dY9dbsc קדימון לסרט] באתר Youtube
* [http://www.jff.org.il/?CategoryID=461 רשימת זוכי פסטיבל הקולנוע בירושלים 2000]
* 

== הערות שוליים ==

קטגוריה:סרטים ישראליים עצמאיים
קטגוריה:סרטי 2000
קטגוריה:סרטים תיעודיים על השואה
קטגוריה:בעקבות השואה
קטגוריה:זוכי פרס אופיר: סרטים
קטגוריה:סרטים תיעודיים ישראליים
קטגוריה:סרטים ישראליים משנת 2000